Srbija tudi po drugem krogu skupinskega dela ostaja neporažena, gladko so z 126:67 odpravili Filipine.

Srbi so znova poletno začeli srečanje in po prvi četrtini vodili s 15 točkami naskoka. Selektor Saša Đorđević je veliko rotiral in že v prvem polčasu v igro poslal vse košarkarje. Tudi igralci iz klopi so igrali izvrstno in razlika je le še naraščala. V 32. minuti se je po zabijanju Marka Gudurića na semaforju že izpisala stotica. Kljub visoki prednosti Srbi v obrambi niso popuščali, tako da je bila na koncu razlika kar 59 točk.

Pri Srbiji so se med strelce vpisali prav vsi košarkarji, najuspešnejši pa je bil povratnik po poškodbi Nemanja Bjelica, ki je dosegel 20 točk, znova pa je bil učinkovit tudi Bogdan Bogdanović, ki jih je dodal 17. Pri Filipinih je 16 točk dosegel Jaymar Perez, 15 pa jih je prispeval Paul John Dalistan.

2. september, Foshang:

SRBIJA : FILIPINI 126:67 (28:13, 34:22, 37:13, 27:19 )

Srbija: Bjelica 20, Bogdanović 17, Raduljica 13, Gudurić 12, Jokić 11, Mičić 11, Milutinov 10, Marjanović 9, Simonović 7, Birčević 6, Jović 6, Lučić 4.

Filipini: Perez 16, Dalistan 15, Fajardo 8, Aguilar 7, Bolick 7, Blatche 5, Ravena 5, Pogoy 2, Rosario 2.

Foto: FIBA/www.fiba.basketball